《送李县尹》
宋代·何梦桂

河阳桃李是谁栽，怕说春归叠鼓催。
正好鸣琴看锦水，俄惊飞诰下金台。
一堤烟柳离亭路，两岸风花送客杯。
百里桑麻正生意，为言来者好栽培。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。